Fiskeribladet og IntraFish på plass i Arendal | Fiskeribladet
Onsdag er tredje dag av Arendalsuka, og byen bader i sol. Foto: Anders Furuset
Fiskeribladet og IntraFish på plass i Arendal
Det som kan krype og gå av politikere og mediefolk befinner seg på Arendalsuka.
18. august 2021 12:00 Oppdatert 18. august 2021 12:39
Den politiske «festivalen», inspirert av det svenske arrangementet Almedalsuken, har utviklet seg til å bli et viktig møtested for folk med meninger siden starten i 2012.
Både Fiskeribladet og søsterpublikasjonen IntraFish er på plass i Arendal fra i dag av, og vil bringe politiske nyheter til torgs derfra.
Programmet for Arendalsuka er omfattende og rikholdig og inneholder mange kjente navn fra norsk politikk og meningsytring. Flere store mediehus er også tungt til stede med egne rigger for publisering fra Arendal.
I morgen, torsdag, deltar fiskeriminister Odd Emil Ingebrigtsen på to arrangement i Arendal, med tema «Er videre vekst i sjømatnæringa forenelig med strenge klimakrav?» og «Generasjonsskifte i fiskeriene – hva forventer ungdommen og hvordan forvaltes verdiene?»
Onsdag er tredje dag av Arendalsuka, og byen bader i sol og yrer av liv, melder en av våre reportere – som snart har sak klar fra et av dagens mange arrangementet.